Nem árt bezárni az ablakokat a szúnyogirtás miatt - íme a permetezési lista - Greenfo
Nem árt bezárni az ablakokat a szúnyogirtás miatt – íme a permetezési lista
Ideiglenesen újra engedélyezték az EU által tiltott légi kémiai szúnyogirtást. A Nemzeti Népegészségügyi Központ szerint figyelembe vették egy esetleges szúnyogok okozta betegséghullám megjelenését.
A Nemzeti Népegészségügyi Központ (NNK), figyelembe véve egy esetleges szúnyogok okozta betegséghullám megjelenését, 180 napra engedélyezte a légi kémiai szúnyogirtást – tájékoztatta az NNK az MTI-t. Az intézkedésre azután került sor, hogy az Országos Katasztrófavédelmi Főigazgatóság (OKF) arról tájékoztatta az országos tisztifőorvost, hogy az elmúlt hetek esőzései miatt elszaporodtak a szúnyogok, és a megfelelő mértékű gyérítés a meglévő biológiai, illetve földi, kémiai módszerekkel már nem biztosítható.
A rovarok a csípés kellemetlen érzésén túl több fertőző betegség terjesztői lehetnek, ráadásul az utóbbi években több olyan trópusi szúnyogfaj is megjelent, amely forró égövi betegségeket terjeszt – áll a közleményben.
Arra figyelmeztetnek, hogy a szúnyoggyérítés idején a szabadban tárolt tárgyakat, ruhákat le kell takarni vagy zárt térbe kell vinni. A kezelés alatt és után egy órán át az ablakokat, ajtókat zárva kell tartani, a szellőztető berendezéseket pedig ki kell kapcsolni. A népegészségügyi központ arra is kitért, hogy a szúnyogok ellen egyénileg is védekezhetünk az épületek körüli, a szúnyoglárváknak otthont adó, kisebb pangó tócsák, például vízzel teli kaspók megszüntetésével, kiürítésével.
“Az emberi egészség védelme és a természetes környezet védelme szorosan összefügg egymással. Tegyünk közösen érte!” – fogalmazott az NNK.
A szúnyoggyérítés ütemterve, a beavatkozások helyszíne és ideje letölthető ITT.
deltametrinkémiai szúnyogirtáslégi permetezésNNKOKFpiretrinszúnyogirtás
Értelmetlen és káros a légi kémiai szúnyogirtás...
Zsákutcában a magyar szúnyogirtás – na persz...
Környezetkímélő javaslat az ólomszennyezett csapví...
A Budapest belvárosában mért csapvíz ólomtartalma ...